شەفەق نیوز/ دەسڵاتدارەیل ئەمریکی راگەیان تەرم 46 کووچبەر لە ناو بارهەڵگریگ لە وڵایەت تەکساس پەیاکردنە، وتیش گومانلێکریاگەیل وە ئەنجامدەر رویداوەگە دەسگیر کریانە.
کەناڵ"ABC" وت: دەسڵاتدارەیل ناوخوەیی 16 زەخمدار ک 4یان زاڕوون کلکردنە ئەرا خەسخانە  ئەرا وەرگردن چارەسەر.
وەپای فەرمانگای ئاگرکپکردن سان ئەنتۆنیۆ، بارهەڵگرەگە ک تەرمەیلە لەناوی پەیاکریایە، نە ئاو لەناوی بویە نە ئامێرەیل هوونککەر.
بارهەڵگرەگە لەبان ری بویچگیگ ک رەسێدە ری سەرەکی پەیاکریایە، دەسڵاتدارەیل تایبەت دەسکردنە وە لێکۆلینەوە ئەرا ئاشکەراکردن چوینەیەتی رویداوەگە ک رویدایە.
لە گوزەشت رووژنامەی" واشنتۆن پۆست"  باسکرد دەسڵاتدارەیل ئەمریکی 40 کوشیای و 15  زەخمدار پەیاکردنە.
دەزگایەیل راگەیانن ئاشکەرایکردنە چگن کووچبەرەیلە ئەرا ئەمریکا جاریگتر رەسیەسە بەرزترین ئاست لەوەر گرفتەیل ئابووری لە وڵاتەیل هەژار نشین ک لەوەر پەتاگە بەدتریشەو بویە.
